Broscuţa Mimi şi 
Omul de Zăpadă 


Broscuţa Mimi ieşi din casă cu gândul de a se întâlni 
la derdeluş cu prietenii ei, dar pe cărăruie dădu nas în nas 


cu un om ciudat de zăpadă. 


- Ciudat. Cine a făcut omul acesta de zăpadă 


în fața casei mele? 


Broscuţa Mimi se apropie să-l vadă mai bine. 

Omul de zăpadă se mișcă, se scutură, şi în 


locul lui apăru o barză. Această apariţie nu era de- 


7 2000 


loc una liniştitoare pentru broscuța noastră. Toată 


lumea ştie că berzele nu se joacă deloc frumos cu 


broscuţele. Mimi ştia şi ea acest lucru. 

Barza spuse: 
- Nu te speria! Nu vreau să-ţi fac nici un 
rău! Te rog, ajută-mă să-mi găsesc un adăpost 


pentru iarnă! Mi-e frig, am aripa ruptă şi nu am 


putut zbura spre țările calde împreună cu fraţii şi 


surorile mele. 


- Până acum m-am descurcat - continuă 


barza -, cât a fost toamnă nu am simţit atât de 


tare frigul şi hrană am găsit din belşug. Dar acum 


a venit iarna şi voi muri de foame şi de frig. Te rog, 


ajută-mă! 


Mimi îşi reveni din spaimă şi spuse: 
- "Te voi duce la lepuraş. Are o căsuță mai 


încăpătoare decât a mea, unde vei putea sta până 


când îți vom construi o căsuță călduroasă, numai 


a ta! 

După ce o instalară pe biata barză înghețată 


în căsuţa iepuraşului şi îi oblojiră aripa ruptă, 
broscuța Mimi, lepuraşul şi toţi ceilalți prieteni 
ai lor, care imediat s-au oferit să o ajute pe barză, 
îi construiră noii lor prietene înaripate o căsuţă de 


toată frumuseţea. 

Drept mulțumire pentru ajutorul primit, barza 


îi invită pe toţi la un ceai cu fursecuri din seminţe 


de pin şi dansă pentru ei un fragment din „Lacul 


Lebedelor” 


De atunci înainte căsuţa berzei a devenit un alt loc 
unde prietenii se puteau întâlni pentru a depăna poveşti, 
în serile friguroase de iarnă, la o cană de ceai fierbinte şi 


fursecuri din seminţe de pin. 


